CELEX: C2004/262/102
Language: lv
Date: 2004-10-23 00:00:00
Title: Lieta T-345/04: Prasība pret Eiropas Kopienu Komisiju, ko Itālijas Republika iesniedza 2004. gada 20. augustā

23.10.2004   
            
            
               LV
            
            
               Eiropas Savienības Oficiālais Vēstnesis
            
            
               C 262/55
            
         Prasība pret Eiropas Kopienu Komisiju, ko Itālijas Republika iesniedza 2004. gada 20. augustā
   (Lieta T-345/04)
   (2004/C 262/102)
   tiesvedības valoda - itāļu
   Eiropas Kopienu Pirmās instances tiesā 2004. gada 20. augustā izskatīšanai ir iesniegta prasība pret Eiropas Kopienu Komisiju, ko cēla Itālijas Republika, kuru pārstāv Antonio Cingolo, avvocato dello Stato, kas norādīja adresi Luksemburgā.
   Prasītāja pieprasa atcelt šādus lēmumus:
   
               —
            
            
               2004. gada 17. jūnija Lēmumu Nr. D (2004) 4074 par DOCUP, 2. Mērķi – Lombardijas Reģions 2000-2006 (Nr. CCI 2000 IT 16 2 DO 014) – maksājumu starpposma pārskats un izmaksāšanas pieprasījums, saņemts 2004. gada 17 jūnijā, ar ko Eiropas Kopienu Komisija, Reģionālās politikas ģenerāldirektorāts – Reģionālie pasākumi Francijā, Grieķijā, Itālijā - ir izdarījusi šādu paziņojumu: “Komisija tādēļ pieprasa, lai maksājumu starpposma pārskats un attiecīgais izmaksāšanas pieprasījums tiktu iesniegti kopā ar šādu informāciju par katru pasākumu, kas paredz valsts atbalsta shēmu:
               
                           —
                        
                        
                           izmaksāto avansa maksājumu kopējais apjoms;
                        
                     
                           —
                        
                        
                           izmaksāto avansa maksājumu apjoms, par kuriem var saņemt struktūrfondu līdzekļus, kā noteikts iepriekš.
                        
                     Ja šāda informācija netiek iesniegta, Komisija nevar veikt maksājumu par pasākumiem saistībā ar atbalsta shēmu ”DocUP Lombardija 200-2006, 2. Mērķis“, kā arī par visiem saistītajiem un iepriekšējiem pasākumiem;
            
         
               —
            
            
               2004. gada 14. jūlija Lēmumu Nr. JE/OA D (2004) 5446 par DOCUP 2. Mērķi – Friuli-Venezia Giulia Reģions 2000-2006 (Nr. CCI 2000 IT 16 2 DO 013) - maksājumu starpposma pārskats un izmaksāšanas pieprasījums, saņemts 2004. gada 15. jūlijā, ar ko Eiropas Kopienu Komisija, Reģionālās politikas ģenerāldirektorāts – Reģionālie pasākumi Francijā, Grieķijā, Itālijā - ir izdarījusi šādu paziņojumu: ”Komisija tādēļ pieprasa, lai maksājumu starpposma pārskats un attiecīgais izmaksāšanas pieprasījums tiktu iesniegti kopā ar šādu informāciju par katru pasākumu, kas paredz valsts atbalsta shēmu:
               
                           —
                        
                        
                           izmaksāto avansa maksājumu kopējais apjoms;
                        
                     
                           —
                        
                        
                           izmaksāto avansa maksājumu apjoms, par kuriem var saņemt struktūrfondu līdzekļus, kā noteikts iepriekš.
                        
                     Ja šāda informācija netiek iesniegta, Komisija nevar veikt maksājumu par pasākumiem saistībā ar atbalsta shēmu “DocUP Friuli-Venezia Giulia 200-2006, 2. Mērķis”, kā arī par visiem saistītajiem un iepriekšējiem pasākumiem;
            
         
               —
            
            
               piespriest Eiropas Kopienu Komisijai atlīdzināt izdevumus.
            
         Pamati un galvenie argumenti
   Šī prasība ir tikusi iesniegta par Eiropas Kopienu Komisijas 2004. gada 17. jūnija Paziņojumu Nr. D (2004) 4074 (DOCUP Regione Lombardia) un 2004. gada 15. jūlija Paziņojumu Nr. JE/OA D (2004) 5446 (DOCUP Friuli-Venezia Giulia), ar kuriem tiecas avansa maksājumus atbalsta shēmu jomā pakļaut tādiem noteikumiem, kas nav sastopami spēkā esošajā likumdošanā, lai prettiesiski ierobežotu izdevumus par kuriem var saņemt attiecīgo struktūrfondu līdzekļus.
   Savu prasību pamatojumam Itālijas Republika atsaucas uz:
   
               —
            
            
               būtisku procesuālo noteikumu pārkāpumu, jo juridiskais pamatojums ir nepareizs; nav pamatojuma un nav ievērota lēmumu pieņemšanas procedūra. Prasītājs šajā sakarā uzsver, ka apstrīdētajos dokumentos nav norāžu uz dokumentiem, kas ir to pieņemšanas pamatā.
            
         Papildus pienākumam sniegt pamatojumu prasītāja arī uzsver, ka apstrīdētie dokumenti nav pieņemti pienācīgā kārtībā saskaņā ar Komisijas Reglamentu.
   
               —
            
            
               pamatregulas (Padomes Regula Nr. 1260/99) 32. panta un Komisijas Regulas Nr. 448/04 pārkāpumu, saskaņā ar ko uz avansa maksājumiem attiecas tikai pierādījums, ka valsts, kas ir galīgā ieguvēja, attiecīgos līdzekļus ir izmaksājusi galīgajiem investīciju saņēmējiem;
            
         
               —
            
            
               pamatregulas noteikumu pārkāpumu attiecībā uz izdevumu pieņemamību. Saskaņā ar prasītājas teikto, minētajā regulā ir izslēgta Komisijas pieeja, saskaņā ar kuru noteikumi par izdevumu izdevumu pieņemamību ir saprotami tādējādi, ka tie ir atlīdzināmi tikai tad, ja finansējums patiešām ticis izlietots projektam piešķirtā atbalsta mērķiem.
            
         
               —
            
            
               finanšu kontroles noteikumu (pamatregulas 38. pants un tās īstenošanas noteikumi) pārkāpumu, kuros nav noteiktas Komisijas paustās prasības.
            
         
               —
            
            
               samērīguma principa pārkāpumu tādā ziņā, ka komisija pieprasa pierādījumus ārpus nepieciešamā un vajadzīgā robežām.
            
         
               —
            
            
               Regulas Nr. 448/04 pārkāpumu, apstrīdētajā dokumentā pārkāpjot vienlīdzības un tiesiskās noteiktības principu un prasību novērst pretrunas.
            
         
               —
            
            
               Komisijas Regulas (EK) Nr. 438/2001 pārkāpumu par tajā paredzēto grāmatvedības normu neievērošanu.
            
         
               —
            
            
               procesa vienkāršošanas principa neievērošanu.